open-index/open-wikipedia-markdown huggingface dataset:
Norsk Omsorg Forbund

**Norsk Omsorg Forbund** er en virksomhet registrert som FLI (forening/lag/innretning) drevet av Inger Sjuve som drev pengeinnsamling som angivelig skulle gå til kreftsyke barn. Virksomheten ble registrert i 2002, er ikke medlem av Innsamlingskontrollen og nekter å vise sine regnskaper. Ifølge TV 2 går bare 6 % av pengene til formålet forbundet sier at det arbeider for. Organisasjonen bruker telefoninnsamlingsfirmaet Teletrade (NUF) hvor medarbeiderne utgir seg for å være frivillige. Videre hevder de feilaktig å ha et samarbeid med sykehus og andre organisasjoner. Kreftforeningen og andre seriøse organisasjoner advarer mot Norsk Omsorg Forbund, og foretaket har vært politianmeldt og omtalt i pressen flere ganger.

Onsdag 13. februar 2008 ble NOFs angivelige styreformann og selskapets daglige leder pågrepet av politiet for henholdsvis grovt underslag og grovt økonomisk utroskap – og alle ansatte i Norsk Omsorg Forbund og Teletrade ble permittert.

## Referanser


## Eksterne lenker
* Organisasjonens nettside
* Reportasje i TV 2 hjelper deg
* Artikkel DT
* Artikkel i Aftenposten Forbruker
* Artikkel iBergen.no
* Artikkel i VG
Bjørn Arild Gram

**Bjørn Arild Gram** (født 1972) er en norsk politiker, som fra 2025 er første nestleder i Senterpartiet og stortingsrepresentant for Nord-Trøndelag valgkrets. Han var kommunal- og distriktsminister i Støre-regjeringen fra oktober 2021 og deretter forsvarsminister fra april 2022 til Senterpartiet gikk ut av regjeringen i februar 2025.

## Familie, utdannelse og yrke
Gram vokste opp på gården Øvre Skjefte i Steinkjer som sønn av Harald Gram og Else-Marie Grove, av trønderslekten Gram på farssiden. Bjørn Arild Grams tippoldefar, ingeniør og brukseier Jakob Skavlan Gram på By i Steinkjer, var bror til kvinnesaksforkjemper Fredrikke Marie Qvam (født Gram).

Han gikk Steinkjer videregående skole og så rekruttskole på Steinkjersannan og tjenestegjorde som grensevakt ved Garnisonen i Sør-Varanger. Han er utdannet siviløkonom fra Handelshøgskolen i Bodø. Han har også studert økonomi, ledelse og administrasjon ved Høgskolen i Nord-Trøndelag samt historie ved NTNU.

Gram var avdelingsleder for kontroll og analyse i Telenor Mobils kredittavdeling på Rørvik fra 2000 til 2005.

Han er gårdbruker på Øvre Skjefte i Steinkjer, der han har drevet korndyrking, skogsdrift og økologisk frilandsgris.

## Politisk virke
Gram ble første gang innvalgt i Steinkjer kommunestyre i 1991 og Nord-Trøndelag fylkesting i 1995. Fra 1996 til 1998 var han leder i sentralstyret i Senterungdommen.

Han var leder i Senterpartiets fylkestingsgruppe i Nord-Trøndelag fra 2003 til 2005 og statssekretær i Finansdepartementet under den rødgrønne regjeringen fra 2005 til 2007. I 2007 ble han valgt til ordfører i Steinkjer og gjenvalgt i 2011, 2015 og 2019.

Han var leder i Nord-Trøndelag Senterparti fra 2004 til 2007 og på nytt fra 2010 til 2012.

Han var nestleder i kommunenes arbeidsgiver- og interesseorganisasjon KS fra 2012 til 2020 og styreleder fra 2020 til 2021. Han ble fritatt fra ordførervervet da han ble arbeidende styreleder i KS i 2020. Han fratrådte som KS-leder da han gikk inn i regjeringen i 2021.

Den 14. oktober 2021 ble han utnevnt til kommunal- og distriktsminister i Jonas Gahr Støres regjering. Den 12. april 2022 ble han forsvarsminister i samme regjering, noe han var til Senterpartiet gikk ut av regjeringen 4. februar 2025.

Den 29. mars 2025 ble han valgt til første nestleder i Senterpartiet.

I juni 2025 fikk Gram kritikk av Stortingets kontrollkomité for som forsvarsminister å ha unnlatt å informere Stortinget om en betydelig forsinkelse i etableringen av en maritime innsatsstyrke.

Han sto på førsteplass på Senterpartiets liste i Nord-Trøndelag ved stortingsvalget i 2025. Han ble valgt inn og ble andre nestleder i Stortingets finanskomité.

## Referanser


## Eksterne lenker
* 
*
Torvald Eiriksson

**Torvald Eiriksson** (norrønt *Þorvaldr Eiríksson*) var sønn av Eirik Raude og bror av Leiv Eiriksson. Han hadde enda en bror som het Torstein og ei halvsøster ved navn Frøydis. Antagelig var Leiv den eldste broren og da ble sannsynligvis Torvald født en gang etter Leiv, kanskje rundt 975. Hans mor het Tjodhild og lite vites om henne, bortsett fra at hun ble kristen, men ikke faren.

Torvald nevnes, som med Leiv Eiriksson, i to sagaer: *[[Eirik Raudes saga]]* og *[[Grønlendingenes saga]]*, som begge er noen ulike detaljer om hendelsene. I henhold til den første sagaen var Torvald med på Torfinn Karlsevnes ekspedisjon til Vinland. Han ble drept av en av de innfødte som de norrøne kaller for skrælinger, men den enslige innfødte blir her kalt for énføting:

:*Torvald, sønn til Eirik Raude, satt ved styret, og énføtingen skjøt en pil i småtarmene på ham. Torvald drog ut pilen og sa: «Jeg er fet i isteret. Vi har funnet et godt land, men det er uvisst om vi skal få bruke det.» Torvald døde av dette såret like etterpå.*

I *Grønlendingenes saga* har Torvald en egen ekspedisjon til det nye landet i Nord-Amerika. Han har den andre seilasen etter broren Leiv ettersom han mente at landet ikke var godt nok utforsket. Han får låne brorens skip og seiler med tretti mann. De overvintrer i Leivsbuene på Vinland og lever av fiske. Når våren kommer utforsker Torvald og mennene hans landet mot vest. De finner ikke spor av mennesker, unntatt en kornåker. De drar så tilbake til leiren for vinteren. Den neste sommeren utforsker Torvald øst og nord for leiren. 

De kommer over tre skinnbåter med tre menn i hver. Det er første gang de treffer innfødte. De dreper alle sammen, unntatt en som slipper unna. En stund senere kommer skrælingene tilbake med en større flokk og skyter med piler på dem en stund før de flykter. Så sier sagaen:

:''Torvald spurte sine menn om noen var såret; de sa at de ikke hadde fått noe sår. «Jeg har fått et sår under armen,» sa han. «Det fløy en pil inn mellom relingen og skjoldet, og den traff meg under armen. Her er pilen; men dette fører nok døden for meg. Jeg rår dere til å se å komme dere på hjemvegen snarest. Meg skal dere føre ut på hovden der jeg synes det måtte være godt å bo. Kan hende blir de sanne de ordene som falt meg i munnen, at jeg får bo der en stund. Dere skal gravlegge meg der og sette ett kors ved hodet og ett ved føttene, og så skal dere alltid siden kalle stedet Krossanes.»

Torvald Eiriksson dør altså en gang rundt 1006. Han er den første europeeren som blir drept av indianere og gravlagt i Amerika.
Mürren

**Mürren** er en fjellandsby i Berner Oberland i Sveits. Den ligger 1650 moh., og har ca. 450 innbyggere. Landsbyen ligger på en fjellhylle 7–800 meter over dalen under. Mürren tilhører Lauterbrunnen kommune, i likhet med landsbyene Lauterbrunnen, Isenfluh, Gimmelwald, Wengen og Stechelberg.

## Turisme
Turismen er viktig for Mürren. Folk fra hele verden kommer hit for å se alpelandskapet. Det er flott utsikt mot de tre kjente fjelltoppene Eiger, Mönch og Jungfrau. Landsbyen har 2000 hotellsenger. 

## Kommunikasjoner
Mürren kan ikke nås med bil. I 1891 ble Bergbahn Lauterbrunnen-Mürren bygd. Den besto tidligere av en kabelbane som fraktet passasjerene opp dalsiden fra Lauterbrunnen til Grütschalp. Denne kabelbanen ble på grunn av omfattende skader nedlagt i april 2006, og erstattet med en gondolbane. Fra Grütschalp fører en 4 km lang smalsporet jernbane videre til Mürren. I 1967 ble landsbyens forbindelser til omverden forsterket ved byggingen av gondolbanen Luftseilbahn Stechelberg-Mürren-Schilthorn.

## Historie
Mürren arrangerte det første VM i alpint 1931. Også i 1935 hadde byen dette arrangementet. Hver vinter avholdes et utforrenn fra toppen av Schilthorn.

## Eksterne lenker
*
Lauterbrunnen

**Lauterbrunnen** er en kommune i Berner Oberland i Sveits. Kommunen består av et dalføre med landsbyene Lauterbrunnen og Stechelberg, samt landsbyene Wengen, Mürren, Gimmelwald og Isenfluh i fjellet på begge dalsidene. Navnet Lauterbrunnen kommer av de 72 fossene som finnes i Lauterbrunnendalen.
## Referanser

## Eksterne lenker
*
Pistolløpsekvensen i James Bond

**Pistolløpsekvensen** i James Bond er en av de mest kjente åpningssekvensene innen film, og er varemerket for de offisielle Bond-filmene. Hver Bond-film produsert av EON Productions har innledet filmene sine slik. I Casino Royale er den derimot annerledes bygd opp.

Sekvensen begynner med at en serie hvite prikker passerer bildet, fra venstre mot høyre. Når prikkene har passert, blir den siste prikken blåst opp til et pistolløp, og James Bond kommer til syne gjennom pistolløpet. Han kommer gående fra høyre mot venstre, og i det han når midten av bildet, snur han seg og skyter, slik at det kommer blod rennende ned over bildet. Pistolløpet blir til en hvit prikk igjen, som beveger seg fra side til side. Deretter åpner filmen ved at pistolløpet blir brettet ut og fyller hele bildet.

Pistolløpsekvensen ble skapt av Maurice Binder i 1962, i anledning den første James Bond-filmen, *[[Dr. No (film)|Dr. No]]*. Ved hjelp av et hullkamera fotograferte Binder innsiden av et pistolløp, som så ble brukt i filmen. I *Dr. No* går pistolløpsekvensen rett over i tittelsekvensen, men fra og med *[[From Russia with Love (film)|From Russia with Love]]* til og med *[[Die Another Day]]* er det et handlingsforløp mellom pistolløpsekvensen og tittelsekvensen.

## Sekvensen i filmene
* I *Dr. No* , *From Russia with Love* og * Goldfinger* ble rollen som Bond i pistolløpsekvensen spilt av Bob Simmons, som jobbet som stuntmann og -koordinator i James Bond-filmene. Sean Connery var angivelig ikke tilgjengelig da opptaket fant sted. https://www.imdb.com/name/nm0799689/?ref_=nv_sr_1  Bob Simmons  IMDB som beviser dette.
* Da man i *[[Operasjon Tordensky]]* gikk over til et annet bredformat trengtes en ny innspilling av sekvensen, og denne gangen gjorde Sean Connery sekvensen, ikledd dress og hatt. Denne ble også gjort i farger.
* Roger Moore gjorde to versjoner av pistolløpsekvensen, i forbindelse med at man nok en gang skiftet format. I *[[Å leve og la dø]]* og *[[Mannen med den gyldne pistol]]* brukes en annen enn i resten av filmene hans.
* I *[[GoldenEye]]* ble pistolløpsekvensen oppdatert og gjort om til en dataanimasjon (heller enn et stillbilde) av Daniel Kleinman, Maurice Binders etterfølger.
* I *[[Casino Royale (2006)|Casino Royale]]* er pistolløpsekvensen tilført nytt liv ved at man, noen minutter ut i filmen, ser skurken som skal til å skyte Bond. Bond snur seg raskt og skyter, dermed kommer tittelsekvensen til filmen. Dette er første gang man ikke ser Bond gående fra høyre mot venstre i bildet.
SwiftIRC Networks

**SwiftIRC Networks** er et IRC-nettverk.  SwiftIRC Networks fokuserer på videospill.

Spesielt populært er bruk av SwiftSwitch, som er et enkelt program når man skal
spille RuneScape. 
SwiftSwitch's søster program/klient med navnet "SwiftKit" har nå kommet
ut, og er programmert av mannen bak SwiftSwitch, Jason Fah (fra Australia).
Siden Jason Fahs team fokuserer mere på SwiftKit, så er SwiftSwitch
ikke lenger støttet av teamet.

## Eksterne lenker
* https://web.archive.org/web/20070127122100/http://swiftirc.net/
* http://www.swiftswitch.net/
* http://www.swiftkit.net/
Pierre Gemayel

**Pierre Gemayel** (født 6. november 1905, død 29. august, 1984) var en politisk leder i Libanon. Han kom levende fra et attentat i april 1975, da fire falangister ble drept. Den hendelsen var med på å utløse den libanesiske borgerkrig.

Gemayel studerte ved Université Saint-Joseph i Beirut. Gemayel var bestefar til Pierre Amine Gemayel.

## Referanser
George Rogers Clark

**George Rogers Clark** (19. november 1752–13. februar 1818) var amerikansk militærleder i det nordvestlige pionérområdet under den amerikanske uavhengighetskrigen. Amerikanerne regner ham som en av sine store militærhelter på grunn av hans erobring av Northwest Territory. Hans yngre bror William var en av lederne i Lewis og Clark-ekspedisjonen.

## Referanser
Henry Hamilton

**Henry Hamilton** (født ca. 1734, død 29. september 1796) var en britisk general og viseguvernør i Canada under den amerikanske uavhengighetskrigen. Behandlingen av ham etter at han ble tatt til fange av amerikanske styrker ble en sak mellom de stridende og førte til at utveksling av høyere offiserer ble stanset i to år.

Under krigen oppmuntret han indianere til å angripe bosetninger til patrioter og fikk på grunn av dette kallenavnet *The Hair-buyer General* («hårkjøpende general»).

## Referanser
Frederick North

**Frederick North**, **2. jarl av Guilford**, (født 13. april 1732 i London, død 5. august 1792 samme sted), kjent som **lord North**, var statsminister i Storbritannia fra 1770 til 1782 og aktør i den amerikanske uavhengighetskrigen.

## Liv og virke
Frederick North var sønn av Francis North, 1. jarl av Guilford (1704–1790) og hans første hustru Lucy Montague (død 1734). Han ble utdannet ved Eton College og Trinity College i Oxford.

North ble innvalgt i 1754 i Underhuset, der han med tiden sluttet seg til toryene. Han var som First Lord of the Treasury fra 1759 til 1765 medlem av Thomas Pelham-Holles, John Stuart og George Grenvilles regjeringer. Fra 1766 til 1767 var han «paymaster general» under William Pitt den eldre og Augustus FitzRoys regjeringer, og ble i 1767 finansminister etter Charles Townshend. Da Augustus FitzRoy i 1770 gikk av som statsminister ble North hans etterfølger.

De to viktigste hendelsene i hans embetsperiode som statsminister inkluderte Falklandskrisen i 1770, hvor Storbritannia unngikk krig med Spania og Den amerikanske uavhengighetskrigen. 

I sistnevnte krig ble North en viktig aktør og etter Teselskapet i Boston i 1773 foreslo North en rekke lovgivningsmessige tiltak som skulle straffe Boston. Disse tiltakene ble kjent som «Coercive Acts», men ble kalt «Intolerable Acts» i koloniene. Ved å stenge av Boston-regjeringen og kutte av handel, håpet han at de ville beholde freden og forvirre de opprørske kolonistene. I stedet økte handlingene i Massachusetts og de andre koloniene ytterligere, noe som til slutt resulterte i åpen krig under Bostonfelttoget.

North ga ansvaret for krigens overordnede strategi til utenriksminister George Germain. Til tross for en serie seire og fangsten av New York og Philadelphia, klarte ikke britene å sikre en avgjørende seier. I 1778 allierte franskmennene seg med de amerikanske opprørerne, og Spania ble med i krigen i 1779 som en alliert av Frankrike, fulgt av De forente Nederlandene i 1780. Etter 1778 byttet britene fokuset til å forsvare Vestindia, ettersom sukkerrikdommen deres gjorde dem mye mer verdifulle for Storbritannia enn de tretten koloniene. Krigen forsatte så i noen år, hvor britene fikk både oppturer og nedturer.

I oktober 1781, under beleiringen av Yorktown overga britiske styrker under Charles Cornwallis.  Dette tapet gjorde at det ble stilt mistillit mot North, og han ble den andre statsministeren i Storbritannias historie som måtte gå av på grunn av mistillit.

## Referanser
Daniel Morgan

**Daniel Morgan**  (født 6. juli 1736, død 6. juli 1802) var en amerikansk pionér, soldat og representant i representantenes hus fra Virginia. Han var en av de mest begavede taktikkerne på slagmarken under den amerikanske uavhengighetskrigen der han utmerket seg i slaget ved Cowpens. Han ledet senere styrkene som slo ned Whiskey-opprøret.

## Referanser


## Eksterne lenker
* 
*
Kasematt

**Kasematt** (fra italiensk, *casamatta*: casa – hus, matta – murt hvelving) er et underjordisk dekningsrom til beskyttelse av soldater, ammunisjon og forsyninger. Disse lå gjerne under kanonstillinger og var en del av artilleriets infrastruktur. Vanligvis er en kasematt nedgravd eller sprengt inn i fjell, men kan også være pansrede rom, for eksempel ombord i fartøyer.

Kan også defineres som «skuddsikkert rom på festning».

Det er kasematter, eller rester av disse, ved de fleste norske nasjonale festningsanlegg. Sommeren 2006 ble en intakt gammel kasematt oppdaget ved Kongsvinger festning.

Ved Møvik fort «Batterie Vara» står det en stor betong-kasematt i friluft. Den var tiltenkt en 38 cm kanon som av uviss årsak aldri ble transportert til Norge fra Tyskland.

## Se også
* Bunker (bygning)

## Referanser


## Litteratur
*
Massakren i Wyoming Valley

**Massakren i Wyoming Valley** var en trefning under den amerikanske uavhengighetskrigen mellom patrioter og lojalister støttet av irokesere som fant sted i Wyoming Valley i Pennsylvania den 3. juli 1778. Mer enn tre hundre patrioter ble drept eller tatt til fange i et slag som ble fulgt av en massakre hvor irokesere forfulgte og drepte flyktende patrioter før de mellom tretti og førti som overgav seg ble torturert ihjel.
## Bakgrunn
Etter at en britisk hær overgav seg i slaget ved Saratoga i 1777 nord i New York, startet lojalister og deres irokesiske allierte en *[[hit-and-run]]*-taktikk ved å plyndre patriotiske bosetninger i tillegg til landsbyene til de amerikanskallierte irokeserne. Fra sin base i Fort Niagara ble disse raidene ledet av kommandanter som den britiske obersten John Butler, mohawkenes kaptein Joseph Brant og senecaenes høvding Cornplanter.

## Trefningen
Slaget i Wyoming Valley skjedde da oberst Butler som ledet sine rangere støttet av en styrke av cayugaere og senecaere ledet av Cornplanter, gjorde et overraskelsesangrep på de 360 bevæpnede patriotforsvarerne ved Forty Fort ved siden av Susquehanna River (nær dagens Wilkes-Barre). Patriotene ble nesten tilintetgjort og rundt 1000 hjem i området ble brent til grunnen.

Etter slaget begynte noen av de seirende lojalistene og indianerne å trakassere fangene og flyktende bosettere og drepte og torturerte et ukjent antall. Alle patriotene som ble tatt til fange under kampene ble henrettet. Butler rapporterte at 227 amerikanske skalper ble tatt https://web.archive.org/web/20051016173425/http://inman.surnameweb.org/documents/battlewyo.htm. Han insisterte også på å ingen ikke-stridende hadde blitt drept, til tross for utstrakte beretninger om det motsatte.

Overlevendes beretninger indikerer at kontaktsøyeblikket ble fulgt av et slag som varte i rundt 45 minutter. En ordre om å regruppere petriotenes linje førte til en kaotisk flukt da de uerfarne patriotene fikk panikk. Dette gjorde slutt på slaget og utløste irokesernes jakt på overlevende.

## Etterspill
Rapportene om massakren på fangene gjorde den amerikanske offentligheten rasende, og de krevde oppreisning. I 1779 ødela Sullivan-ekspedisjonen systematisk minst førti irokeserlandsbyer i det nordlige New York.

## Litteratur
* Altsheler, Joseph A, *The Scouts of the Valley: A Story of Wyoming and the Chemung,* 1911, New York: D. Appleton.
* Boatner, Mark M, *Encyclopedia of the American Revolution,* 1966,  New York: D. McKay Co.
* Graymont, Barbara, *The Iroquois in the American Revolution,* 1972, Syracuse, N.Y.: Syracuse University Press. ISBN 0-8156-0083-6.
* Williams, Glenn F, *Year of the Hangman: George Washington's Campaign Against the Iroquois*, 2005, Yardley, Pa.: Westholme. ISBN 1-59416-013-9.
Kameruns herrelandslag i fotball

**Kameruns herrelandslag i fotball** representerer Kamerun i internasjonale fotballkamper. Kamerun er med åtte deltakelser det afrikanske land som har deltatt flest ganger i VM-sluttspill.

## Nåværende tropp
Oppdatert 6. desember 2022.
Kameruns tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Fotball-VM

## Kjente spillere
*Benoit Assou-Ekotto
*Rigobert Song
*Samuel Eto'o
*Pierre Webó
*Marc-Vivien Foé
*Patrick Mboma
*Lauren
*Roger Milla
*Geremi Njitap
*Alex Song

## Referanser


## Eksterne lenker
* FIFA.com – Kameruns profil
Andrej Voznesenskij

**Andrej Andrejevitsj Voznesenskij** (russisk Андрей Андреевич Вознесенский, 1933–2010) var en russisk poet.

Sammen med Jevtusjenko regnes han som ledende innen den russiske etterkrigspoesien. Etter at en brann ødela for hans avsluttende eksamen i arkitektur i 1957, og på Boris Pasternaks anbefaling, begynte han som poet. I 1959 publiserte han sitt første verk *Mastera* og samme år kom diktet *Goja*. Året etter kom hans to første samlinger *Mosaikk* og *Parabola*. Med få års mellomrom utgav han deretter diktsamlinger, og i 1979 mottak han en statlig pris for sin poesi.

## Referanser


## Eksterne lenker
* 
*
Vladimir Vysotskij

**Vladimir Semjonovitsj Vysotskij** (1938–1980) var en russisk sanger, poet og skuespiller.

## Liv og virke
I løpet av hans liv, som varte i bare 42 år, ble han kjent over hele Sovjetunionen som skuespiller, både i teateret og på film, som komponist, musiker og poet. Foreldrene ble tidlig skilt og han bodde store deler av barndommen hos moren. Han begynte på ingeniørskolen i 1955, men fant ut etter ett år at han heller ville bli skuespiller. Han utdannet seg dermed til skuespiller og medvirket i 26 filmer, i tillegg til mange roller ved teateret. Den store stjernen han fikk blant russerne skyldes imidlertid hans sanger som han skrev over 1000 av.

Hans sanger ble av myndighetene regnet som kritiske mot de styrende, og bare en liten del av det han skrev ble utgitt i Sovjetunionen. Likevel ble han regnet av menigmann som en av dem som talte deres stemme. Hans død skapte nasjonal sorg, av en slik karakter som ellers bare har blitt de store politiske lederne i Sovjetunionen til del.

## Filmografi (utvalg)
* 1967 – *[[Korte møter]]* (Короткие встречи)

## Vysotskij på norsk
Den norske visesangeren og tekstforfatteren Jørn Simen Øverli har oversatt en rekke av Vysotskijs sangtekster til norsk, og har også gitt dem ut på plate.

I 1989 viste NRK TV-programmet *Sannheten og løgnen*, der tolv av Vysotskijs sanger ble fremført av Jørn Simen Øverli, Bente Kahan, Sigve Bøe, Åsleik Engmark, Inger Lise Eid, Geir Rebbestad og John Andresen. Programtittelen var hentet fra en av sangene som ble fremført i programmet.

## Fotnoter


## Referanser


## Litteratur
* 

## Eksterne lenker
* 
* 
* Vladimir Vysotskij – Levende bandasjer
Massakren i Cherry Valley

**Massakren i Cherry Valley** var et angrep fra britiske og senecaere på et fort og en landsby i det østlige New York den 11. november 1778 under den amerikanske uavhengighetskrigen.

Kaptein Walter Butler (sønnen til oberst John Butler) ledet to kompanier av Butlers Rangers sammen med rundt 300 indianere. Joseph Brant var også til stede, men hans styrker var alvorlig redusert på grunn av gnisninger med Butler. Senecaene var rasende etter nedbrenningen av Tioga som styrker under oberst Thomas Hartley stod bak.

Fortet, egentlig en palisade rundt landsbyens samfunnshus, kunne ikke tas, men landsbyen ble ødelagt. Seksten av forsvarerne ble drept, inkludert garnisonskommandanten Ichabod Alden. Til tross for forsøkene til Butler og Brant på å stoppe det, ble mer enn tretti kvinner og barn og flere av de lojalistiske innbyggerne drept og skalpert. Dette, sammen med massakren i Wyoming Valley, la grunnlaget for Sullivan-ekspedisjonen inn i irokesernes hjemland i det sentrale og vestlige New York for å nøytralisere faren for fremtidige angrep.

## Litteratur
* Williams, Glenn F. *Year of the Hangman: George Washington's Campaign Against the Iroquois.* 2005: Westholme Publishing, .

## Eksterne lenker
* 
* Sullivanclinton.com – historisk kontekst
Liste over episoder av Smallville

Liste over episodene til den amerikanske TV-serien Smallville

## Sesonger
### Sesong 1

### Sesong 2

### Sesong 3

### Sesong 4

### Sesong 5

### Sesong 6

### Sesong 7

### Sesong 8

### Sesong 9

### Sesong 10
Smog

**Smog** er en form for luftforurensning. Ordet er et teleskopord satt sammen av de engelske ordene *smoke* (røyk) og *fog* (tåke), og ble første gang brukt av dr. Henry Antoine Des Voeux i forbindelse med en helsekongress i 1905.

London har vært kjent for smog helt siden romertiden. Selv i middelalderen var bekymringene for luftforurensningen til stede, og Edvard I forbød i en kortere periode i 1273 brenning av kull der. Klassisk smog, som er en typisk effekt i filmer med handling fra victoriatidens London, var en blanding av røyk og svoveldioksid. Den mest dramatiske smogkatastrofen i London var *[[The Great Smog]]*, i desember 1952.

På 1950-tallet ble en ny type smog, kjent som *fotokjemisk smog*, først beskrevet. Dette er en skadelig blanding av luftforurensende stoffer som nitrogenoksider, aldehyd med mer.

Denne type smog skyldes en reaksjon mellom sollys og utslipp fra mennesker. Fotokjemisk smog er et problem i store byer, men fordi det kan fraktes med vind kan det også ramme mindre befolkede områder. I utgangspunktet kan smog dannes i alle slags klimaer så lenge det er store utslipp fra for eksempel industri eller trafikk. Det viser seg likevel at smogdannelsen er verst på varme dager, særlig hvis de øvre luftlagene er så varme at vertikal sirkulasjon blir hindret. Smog forekommer også hyppigere i byer som ligger i en «gryte» omgitt av fjell.

## Naturlige årsaker

Vulkanutbrudd kan også gi store utslipp av svoveldioksid, som igjen kan føre med seg vulkansk smog (av og til kalt *vog*)

Skogbranner i Indonesia har ved flere tilfeller skapt smog-lignende tåke som også har spredd seg til deler av Malaysia, Filippinene, Singapore og Thailand.

## Helseskader

Smog er et stort helseproblem i mange storbyer. Særlig eldre mennesker, barn og mennesker med astma eller bronkitt blir rammet hardt. Det kan gi betente luftveier, redusere lungenes arbeidskapasitet og gi kortpustethet og smerte ved pusting og hosteanfall. Det kan irritere øyne og nese og det kan tørke ut de beskyttende membranene i nesen og halsen og det kan forstyrre immunforsvaret vårt.

## Referanser


## Eksterne lenker
* 
* Miljøstatus i Norge: Luftforurensning
Mudkip

**Mudkip** (ミズゴロウ, Mizugorō) er en pokémon fra Game Boy Advance-spillene *[[Pokémon Ruby og Sapphire|Pokémon Ruby]] *, * [[Pokémon Ruby og Sapphire|Sapphire]] * og * [[Pokémon Emerald|Emerald]]*. Navnet Mudkip er et teleskopord sammensatt av de engelske ordene mud (søle) og kip, som henviser til skip, som er forbundet med fisken mudskipper (slamkrypere). Mudkip er en av starterne man kan velge i tredje generasjon i serien. De er små, blå Pokémon med en stor finne på hodet som de kan bruke til å registrere bevegelse i luft og vann. Den fungerer som en radar. Når de er i vann bruker de sine gule, piggete gjeller de har på kinnene sine, til i puste, mens de bruker den store halefinnen til fremdrift. De er ekstremt sterke, til tross for sin lille kropp, de er i stand til å løfte store steinblokker, og å knuse dem. Når de skal sove, begraver de seg selv i jorda i vannkanten. I animeen får Brock en Mudkip på Dewford Island, som senere utvikler seg til Marshtomp.

Mudkip er kjent for internettmemen "So I herd u liek mudkipz"

## Eksterne lenker
* Mudkip på Pokémon Wiki
EKT Rideskole

**EKT Rideskole og Husdyrpark AS** ligger på Ekebergsletta på Ekeberg i Oslo. Rideskolen ble anlagt i 1964 av Edvin K. Thorson, og eies i dag av daglig leder Sissel Thorson Falch med familie. Som navnet antyder har anlegget flere dyreslag utover hestene. Per 2008 har anlegget ca. 100 dyr, fordelt på dyreslagene ku, gris, geit, sau, kanin, samt fugleartene høne, svane, and, påfugl og due.

Rideskolen har forskjellige hesteraser, bl.a  Fjording, Fullblods Araber, samt ponnirasene Welsh Mountain, Welsh Cob, Exmoor, Shettlandsponni og Dansk sportsponni.
## Eksterne lenker

* Hjemmesiden til EKT Rideskole
Semitrailer (tilhenger)

En **semitrailer** er en lang tilhenger som trekkes etter en trekkvogn. Den forreste delen av semitraileren vil ligge over trekkvognens bakerste aksling(er), noe som belaster trekkvognen med ca. 40 % av tilhengerens vekt. Semitraileren kobles til trekkvogna med en «king-pin» og «svingskive». Semitrailer er et av de mest brukte transportmidlene innen godstrafikk. Dette fordi det er svært praktisk med kun en åpning – kontra kombinasjonen lastebil og henger, hvor man da må laste/losse bil og henger hver for seg. Mange semitrailere blir benyttet innen termotransport, og de er da utstyrt med ett eller to aggregater for kjøl/frys/varme. En semitrailer i "norsk" størrelse har plass til 33 Europaller (3x11) på gulvet. Ofte settes pallene to i høyden ved hjelp av bommer som holder det øverste laget oppe. Totalt fraktes da 66 paller i en semitrailer. Mange semitrailere har også sideåpning – det vil si at hele den ene langsiden kan åpnes for å lette lasting og lossing av ukurant gods. Ordet *semitrailer* brukes ofte om hele den sammensatte enheten – altså både trekkvognen og tilhengeren. Maksimal lengde og vekt for trekkvogn med tilhenger i Norge er 17,5 meter og 50 tonn uten dispensasjon fra Statens vegvesen.

Videre finnes det mange variasjoner av semitrailere.
*jumbosemi = Scenen (de 3–5 fremste metrene av traileren) er høyere enn den bakre delen som da blir nedsenket
*brønnsemi = Scenen (de 3–5 fremste metrene av traileren) er høyere enn den bakre delen, men den midtre delen er bygget så lav som mulig. Traileren blir da høy-lav-normal
*rett semi = Hele traileren har lik høyde hele veien.

Alle disse kombinasjonen bortsett fra brønnsemi finnes i både åpen og lukket versjon. Brønnsemi finnes normalt bare som åpen versjon.

En semitrailer kan også være del av et modulvogntog.

## Se også
* Vekselsbeholder, konteiner brukt på tog og lastebiler

## Referanser


## Eksterne lenker
*Lovdata.no – Forskrift om tekniske krav og godkjenning av kjøretøy, deler og utstyr (kjøretøyforskriften).
*https://lastebil.no/Infobank/Faktabank/Ordliste
*https://www.vg.no/forbruker/bil-baat-og-motor/bil-og-trafikk/lanserer-tungbil-ordbok/a/10146982/
*
Rokken

**Studenthuset Rokken** er et konsertsted og en kafé i Volda, som åpnet 22. april 2005.  Rokken er organisert som aksjeselskap, Studenthuset AS, hvor Studensamskipnaden i Volda (SiVolda) eier 100 prosent. SiVolda eier også bygget i Industrigata 12, hvor Rokken har lokaler. Studenthuset har plass til ca. 550 besøkende. Driften skjer i nært samarbeid med Studentsamfunnet i Volda og i blant andre studentorganisasjoner knyttet til Høgskolen i Volda. Lokalene består i hovedsak av to deler, Rokken Café og Rokken Scene. Det blir regelmessig arrangert konserter på Rokken Scene, og mange av landets største artister er regelmessig å se på scenen. Bare i løpet av skoleåret 22/23 var blant andre Astrid S, Ramón, Synne Vo, Lars Vaular, Sondre Justad, Arif, og Ylvis-brødrene innom.

Mens Rokken eies og formelt sett drives av SiVolda, er det i overkant av hundre frivillige ved Studentsamfunnet i Volda som drifter arrangementer på kveldstid. Per 2023 står Åge Staurset oppført som daglig leder.

## Historie
Før Rokken åpnet hadde Volda-studentene holdt til i Storgata 1, på Kroa, som stengte sine dører lørdag 26. februar 2005.

## Eksterne lenker
*
Luftseilbahn Stechelberg-Mürren-Schilthorn

**Luftseilbahn Stechelberg-Mürren-Schilthorn** er en gondolbane i Berner Oberland i Sveits som ble ferdigstilt i 1967. Dens dalstasjon ligger i Stechelberg, ca. 900 moh, mens toppstasjonen på Schilthorn befinner seg 2970 moh. Strekningen er oppdelt i fire seksjoner, slik at man er nødt til å bytte gondol flere ganger på vei oppover. Mellomstasjonene er i landsbyene Gimmelwald og Mürren, samt ved fjellrestauranten Birg. 

I 1969 ble deler av Bond-filmen *[[On Her Majesty's Secret Service]]* innspilt på restauranten på Schilthorn, Piz Gloria.
Culpa

**Culpa** er et latinsk ord som betyr skyld. Selv om skyldbegrepet omfatter både forsett og uaktsomhet, brukes ordet i rettslig terminologi så godt som utelukkende i betydningen «uaktsomhet».

Ordet er mye brukt i norsk og øvrig nordisk erstatningsrett, som beskrivelse av den normen man må holde seg innenfor ved sin opptreden (culpanormen). Dersom man utviser culpa ved forvoldelsen av en skade (opptrer culpøst) følger det av fast og langvarig rettspraksis at man kan bli erstatningsansvarlig for skaden dersom visse andre vilkår er oppfylt. Avdøde professor Viggo Hagstrøms utgivelse *Culpanormen* er en komprimert og grunnleggende oversikt over grensene mellom alminnelig erstatningsansvar og ansvar etter såkalt culpøs opptreden.

Culpa brukes også, i mindre grad, innenfor norsk strafferett, først og fremst i forbindelse med begrepet *culpa levissima*, som er en betegnelse på en svært lav skyldgrad («den letteste uaktsomhet»). Slik uaktsomhet er skyldkravet for at strafferammen skal kunne økes ved såkalt uforsettlige følger av den straffbare handlingen. Et eksempel på dette er at en ved en forsettlig legemsfornærmelse (f.eks. et slag med flat hånd) kan få forhøyet straff dersom døden inntrer som følge av den, så lenge en kunne ha innsett at dette muligheten for at dette ville skje. Culpa levissima er fjernet i den nye lov om straff som ble vedtatt i 2005 og trådte i kraft i 2015.

## Referanser
Eiger

**Eiger** er et fjell på 3970 moh i Bern-Alpene i Sveits, mellom byene Brig i Wallis og Interlaken i Berner Oberland. Eiger er den østligste toppen i et fjellmassiv som også omfatter Mönch (4&nbsp;107 moh) og Jungfrau (4&nbsp;158 moh).  

Fjellet ble første gang besteget 1858. Den stupbratte og svært krevende nordveggen (*Nordwand*) regnes som en av de vanskeligste i hele Alpeområdet og ble ikke besteget før i 1938. I årene før var det flere forsøk med fatalt utfall som førte til at veggen fikk tilnavnet *Mordwand* (norsk: mordvegg). 

Jernbanestrekningen *[[Jungfraubahn]]* går fra Kleine Scheidegg og i tunnel gjennom Eiger og Mönch til Jungfraujoch der den ender i Europas høyest beliggende jernbanestasjon, 3&nbsp;454 moh. Det er anlagt tunnelstasjoner slik at man kan nyte utsikten blant annet fra Eigers nordvegg.

Fjellkjeden med Eiger, Mönch og Jungfrau er godt synlig flere steder nordfra og området der er derfor et yndet turistmål i Bern-alpene. Massivet er nevnt i skriftlige kilder tilbake til 1200-tallet. Toppene kalles ofte «Jetten» (Eiger), «Munken» (Mönch) og «Jomfruen» (Jungfrau). Navnet *Eiger* kan henge sammen med det greske ordet *akros* som betyr «skarp» eller «spiss» eller med det tyske *eigen*, som betyr «egenartet».

## Eiger i populærkulturen
Fjellet er utgangspunkt for den amerikanske actionfilmen *[[Iskald hevn]]* fra 1975. Filmen bygger på Rodney William Whitakers populære spenningsroman *The Eiger Sanction* fra 1972. 

Det mislykkede forsøket på å klatre Eigers nordvegg som Andreas Hinterstoißer og Toni Kurz fra Berchtesgaden foretok sammen med østerrikerne Willy Angerer og Eduard Rainer i 1936 er dramatisert i den tysk-sveitsisk-østerrikske filmen *[[Nordwand]]* (2008) regissert av Philipp Stölzl.

## Referanser


## Eksterne lenker
* 
  Klatrerhistorie
Cozumel-grårev

**Cozumel-grårev** (*Urocyon sp.*), også kjent som **dverggrårev** og **dvergtrerev**, er en nyoppdaget (Cuarón m.fl., 2004) art i grårevslekten, som består av små revelignende canider i hundefamilien.

## Beskrivelse
Cozumel-grårev, som har fått navn etter øya Cozumel i Karibien, på østkysten av Yucatán-halvøya sør i Mexico, har eller hadde en størrelse som utgjorde ca. 60–80&nbsp;% av gråreven på fastlandet, men det er usikkert om den fortsatt eksisterer. Om den gjør det, så finnes det tre arter i denne slekten.

Arkeologiske beviser indikerer at Cozumel-gråreven har ekistert på øya minst siden Mayafolket ankom for mellom 500 og 1&nbsp;500 år siden, trolig tidligere. Det eksisterer imidlertid ikke verken en taksonomisk eller morfologisk beskrivelse av arten, som savner de etterlatenheter som er nødvendig for å få dette gjort. De data som eksisterer baserer seg på 37 subfossile beinrester etter i alt 12 voksne individer som er funnet i forbindelse med utgravninger av bosetninger etter Mayafolket. Disse indikerer at arten er en dvergart (med en maksimal størrelse på 60-80&nbsp;% av grårev). Estimater antyder at en differensiering mellom Cozumel-gråreven og grårev kan ha startet for mellom 1&nbsp;000 og 130&nbsp;000 år siden, noe som igjen antyder at denne arten har levd isolert fra denne i minimum 5&nbsp;000–13&nbsp;000 år (trolig mye lenger).

## Annet
Cozumel-gråreven, eller *dverggrårev* og *dvergtrerev* som den også kan kalles, er fortsatt ikke vitenskapelig beskrevet. Derfor har den heller ikke blitt vurdert for IUCNs rødliste av SSC.

## Referanser


## Eksterne lenker
*
Gregorio Lazzarini

**Gregorio Lazzarini** (født i 1655 i Venezia, død 10. november 1730 i Villabona) var en maler fra Italia.

Han er egentlig bare kjent for å være lærer til Giovanni Battista Tiepolo.

## Referanser


## Eksterne lenker
*
Giovanni Domenico Tiepolo

**Giovanni Domenico Tiepolo**, også **Giandomenico Tiepolo** (født 30. august 1727, død 3. mars 1804), var en italiensk kunstner, sønn av Giovanni Battista Tiepolo og bror av Lorenzo Tiepolo.

## Referanser


## Eksterne lenker
*
Oppreisning

**Oppreisning** er et juridisk begrep som har to distinkte betydninger.

I erstatningsretten er oppreisning en betegnelse på at erstatning tilkjennes for en ikke-økonomisk skade. Dette reguleres i skadeserstatningsloven § 3-5, som fastsetter de nærmere vilkår. Det er et vilkår at det enten er snakk om skade på person, eller overtredelse av visse straffebud. Særlig praktisk her er bestemmelsene om sedelighetslovbrudd, trusler og legemskrenkelser. Det er videre et vilkår for å få tilkjent oppreisning at gjerningsmannen har handlet forsettlig eller grovt uaktsomt. Hensikten med oppreisning er å gi den forulempede en gjenopprettelse for skader som ikke kan verdsettes i penger, for eksempel psykiske belastninger og ærekrenkelser. Straffeprosessloven § 447 inneholder særlige regler om oppreisning for personer som er pågrepet eller fengslet for lovbrudd det senere viste seg at vedkommende var uskyldig i (justismord). I slike saker kan oppreisningsbeløpene ofte komme opp i store beløp, et eksempel er Lilandsaken der oppreisning ble tilkjent med ti millioner kroner. Regler om oppreisning finnes også i enkelte andre særlover, se som eksempel åndsverkloven § 55 første ledd annet punktum.

I prosessretten og forvaltningsretten betegner oppreisning at man får behandlet en klage (eventuelt anke eller kjæremål) til tross for at en frist som er satt for dette egentlig er oversittet. En forutsetning er at man godtgjør at en selv eller noen som representerer en ikke kan lastes for oversittelsen, eller at det foreligger «særlige grunner» for at klagen likevel blir prøvet. Et lignende prinsipp finnes i straffeprosessloven for anke og kjæremål.

## Se også
* Billighetserstatning

## Referanser
Lorenzo Baldissera Tiepolo

**Lorenzo Baldissera Tiepolo** (født 8. august 1736 i Venezia, død 1776 i Madrid) var en italiensk maler, sønn av Giovanni Battista Tiepolo og bror av Giovanni Domenico Tiepolo.

## Referanser
Taddeo Zuccari

**Taddeo Zuccaro** eller **Taddeo Zuccari** (født 1. september 1529 i Sant'Angelo in Vado, død 1. eller 2. september 1566 i Roma) var en italiensk maler i manierismen, i hovedsak virksom i Roma, og bror av Federico Zuccari.

## Liv og verk

Zuccaris mest betydningsfulle verk er kanskje freskeutsmykningene i *Villa Farnese*, Caprarola, samt i *Sala Regia*, Vatikanet.

Zuccari viser tydelig inspirasjon fra Rafael og Michelangelo i freskene (1553–1556) i *Cappella Mattei* i kirken *Santa Maria della Consolazione* i Roma; særlig i «Korsfestelsen».

## Referanser


## Eksterne lenker
*
Arendals Tidende

***Arendals Tidende*** er en lokalavis i Arendal som ble etablert med prøveutgaver høsten 2005 og fra 1. januar 2006 har kommet ut som abonnementsavis.    

De første årene kom avisa i to papirutgaver ukentlig; vanlig avis på onsdag og glanset magasin på fredag. I 2014 kom avisa for første gang på nett, med tilhørende mobilapp. I 2024 er avisa primært nettbasert men kommer også som papiravis én gang i uken, og selges da i butikk i tillegg til abonnement.   

Arendals Tidende er et politisk uavhengig presseorgan som arbeider etter Vær Varsom-plakaten. Redaksjonelt dekker avisa særlig kultur og politikk.   

## Historie
Nils Petter Vigerstøl—med erfaring fra Fædrelandsvennen, Agderposten, Tvedestrandsposten og Radio P5—hadde allerede på 1980-tallet lekt med tanken på å utfordre Agderpostens avishegemoni i Arendal, men finanskrisen og usikre tider gjorde at planene ble lagt på is. Da det ble klart for oppstart på vårparten i 2005 fikk Vigerstøl med seg arendalspatriot Nils Thommesen, diplomøkonom Ivar Thune og historiker Andreas Raaum i et interimstyre.   

I april 2007 fikk avisa Landslaget for Lokalaviser (LLA) sin idépris for sommershowet «Pearls of Arendal». 

Fra 2007 til 2012 ble Arendals Tidende produsert fra Arendal jernbanestasjon. Avisa fungerte da som agent for NSB og hadde arbeidsgiveransvaret for en tidligere NSB-ansatt. Dette gjorde at stasjonen fortsatt var bemannet i ukedagene, og at venterommet holdt åpent i helgene.   

I 2009 ble avisen en av opplagsvinnerne på Agder.

## Nye Arendals Tidende
På grunn av annonsesvikt begjærte styret i Arendals Tidende seg selv konkurs 25. april 2012. Etter konkursen gikk avisen inn i et større samarbeid med reklame- og avishuset Tvende Media og flyttet inn i nye lokaler i Havnegaten. Selskapet **Nye Arendals Tidende AS** ble opprettet, og Vigerstøl fortsatte som redaktør i en kort periode før tidligere bankdirektør Morten Kraft overtok samme år.  

I 2013 ble Grete Helgebø (da Grete Aronsen Husebø)—med bakgrunn som reporter og nyhetsoppleser i NRK P3 og P1—en av landets yngste lokalavisredaktører da hun ble hentet til stillingen som redaktør i Arendals Tidende. 

Tvende Media ble slått konkurs av Skatteetaten i april 2023 men det fikk ikke følger for Arendals Tidende. 

## Rettssak
Helgebø gikk i 2020 til rettssak mot avisens eier da hun og to journalister ble permittert under pandemien mens avisen ble drevet videre på dugnad av daglig leder Odd Bjørn Jensen i eierselskapet Tvende Media og tidligere redaktør Vigerstøl. Etter flere runder i rettssystemet, helt opp til Høyesterett og tilbake i Tingretten, endte saken med forlik i 2022. 

## Redaktører

* Nils P. Vigerstøl 2005–2012, konstituert 2020–d.d.
* Morten Kraft 2012–2013
* Grete Helgebø 2013–2021
* Linda Dyrholm, konstituert, vikar for Helgebø 2020

## Opplag
Bekreftede netto opplagstall fra Norsk Opplagskontroll og Landslaget for Lokalaviser.

## Referanser


## Eksterne lenker
* 
*
Slaget ved Waxhaw

**Slaget ved Waxhaw** (også kalt **Waxhaw-massakren**) var et kontroversielt slag som fant sted den 29. mai 1780 i Sør-Carolina under den amerikanske uavhengighetskrigen mellom en patriotisk styrke ledet av Abraham Buford og en hovedsakelig lojalistisk styrke ledet av Banastre Tarleton.
## Bakgrunn
Oberst Buford ledet en styrke på mellom 350 og 380 kontinentale soldater fra Virginia for å støtte de patriotiske styrkene i beleiringen av Charleston. Før de ankom, fikk de høre at byen allerede var tatt av britene, og de vendte tilbake til Virginia.

Men den britiske obersten Banastre Tarleton hørte at den patriotiske guvernør John Rutledge fra South Carolina reiste sammen med Buford. Tarleton var ivrig etter å ta Rutledge og forfulgte dem med en styrke på rundt 230 menn. Av disse deltok kun 150 menn i angrepet som fulgte.

## Slaget
29. mai 1780 tok Tarleton igjen Buford i Waxhaw i et kryss som nå er Buford i South Carolina. Guvernør Rutledge hadde på dette tidspunktet allerede forlatt Bufords avdeling.

Mens han ventet på at hans reserver skulle bevege seg fremover, sendte Tarleton kaptein David Kinlock frem for å kreve at Buford skulle overgi seg. I sitt budskap overdrev Tarleton størrelsen på sin styrke. Han hevdet at han hadde 700 menn og håpet at dette ville få Buford til å overgi seg. Buford nektet med budskapet «*jeg avslår dine forslag og skal forsvare meg til det siste*».

Til tross for dette, tok Buford den skjebnesvangre avgjørelsen å fortsette å marsjere fremfor å forberede seg på slaget. Da Tarletons angrep kom, ventet Buford til fienden var ti meter unna før han gav ordre om å skyte. Dette hadde minimal effekt på det angripende kavaleriet og resulterte i at mennene fra Virginia flyktet. Ifølge Tarletons rapport etter slaget, ble 113 patrioter drept, 147 såret og senere løslatt, mens 2 kanoner og 26 vogner ble erobret. Fem briter ble drept, 12 såret, mens 11 hester ble drept og 19 hester såret.

## Etterspill
Slaget har alltid vært kontroversielt. Etter at Tarletons menn brøt Bufords linje, slaktet de mange av patriotene som overgav seg med sine sabler. Noen kilder, som Bufords adjutant Henry Bowyer og kirurglærlingen Robert Brownfield, hevder at Buford hevet et hvitt flagg, men ble ignorert av Tarleton. I Tarletons beretning innrømmer han så godt som massakren og hevder at hesten hans ble skutt under ham under det innledende angrepet, og da hans menn som trodde han var død, angrep i «hevn som ikke enkelt holdes igjen».

Før massakren var den folkelige meningen at de sørlige statene var tapt for patriotenes sak og ville forbli lojale mot Storbritannia. Rapportene fra Waxhaw kan ha snudd denne holdningen i sør. Mange som kunne ha forblitt nøytrale, strømmet til patriotene, og «Tarleton's Quarter!» ble en samlende kamprop for patriotene. Massakren var også den direkte årsaken til at mennene på andre siden av fjellene (fra det som nå er Tennessee) dannet en frivillig styrke som knuste major Patrick Ferguson i slaget ved Kings Mountain i Nord-Carolina.

## Eksterne lenker
* Waxhaw-massakren
* BanastreTarleton.org
* Detaljert beretning om Waxhaw-massakren (.pdf fil)
Svein Bolling

**Svein Bolling** (født 13. april 1948) er en norsk maler, bosatt i Oslo. 

Han er utdannet fra Statens kunstakademi under Reidar Aulie 1970-74, debuterte på Høstutstillingen i 1972, og hadde sin første separatutstilling på Kunstnerforbundet, Oslo i 1977. Astrup Fearnley Museet viste en større utstilling i 1995, og en større retrospektiv utstilling ble viste på Lillehammer Kunstmuseum i 1997. 

Bolling er innkjøpt av Nasjonalgalleriet og de fleste norske kunstmuseer. Han har hatt utsmykningsoppdrag i *Gardeleiren*, Trondheim tinghus og Oslo tinghus. Han deltok i utstillingen «Reidar Aulie og hans elever» på Galleri F 15 i 1978, og var festivalutstiller under Den norske filmfestivalen i 1999. 

## Referanser


## Litteratur
* Hoff, Svein Olav. *Svein Bolling : reflekser og refleksjoner : malerier*. Labyrinth Press, 1997. ISBN 82-7393-063-7 

## Eksterne lenker
* kik.no Kunstnernes informasjonskontor: CV
* Kulturspeilet Intervju med Bolling, 2001
* barokkminimalist.com  Gry Solbraa: *Fra mytisk representasjon til barokk minimalisme?* (analytisk omtale fra utstilling i 2001)
* Galleri K biografi
Vercelli

**Vercelli** (piemontesisk: *Vërsèj*, walsertysk og utdatert tysk: *Wertschaal*) er en by og kommune i provinsen Vercelli i regionen Piemonte i Italia. Vercelli ble grunnlagt i 49 f.Kr.. Byen er en av de eldste i Italia. Vercelli ligger på posletten, mellom Torino og Milano.

Den er mest kjent for Vercelli katedralen, Basilica di Sant'Andrea, Vercellis synagogen . 

## Befolkningsutvikling

## Bemerkelsesverdige personer fra Vercelli
* Sodoma, maler

## Referanser


## Eksterne lenker
*
Villa Farnesina

**Villa Farnesina** (opprinnelig *Villa Chigi*) er en villa i bydelen Trastevere i Roma, like ved Palazzo Farnese på andre siden av Tiber. Villaen ble oppført i 1508–1511 av Baldassare Peruzzi, sannsynligvis etter tegninger av Rafael, for Agostino Chigi, vennen til pave Julius II. Kardinal Alessandro Farnese kjøpte villaen i 1580, hvoretter den tilhørte familien så lenge de levde, og etter familien fikk den sitt navn.

Villa Farnesina huser et flertall interessante malerier, blant annet Rafaels freske *Galateas triumf* (1511). Havnymfen Galatea ses farende på et skjell dratt av delfiner. *Galateas triumf* utgjør, sammen med Sandro Botticellis *Venus fødsel* og *Våren*, renessansens fremste skildringer av antikkens gullalder.

## Referanser


## Eksterne lenker
* 
* Images of the Villa Farnesina, Rome, Italy (engelsk)